**MUNICIPIUL SATU MARE**

**CABINET PRIMAR**

Nr. 4121/20.01.2021

 În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect „atestarea apartenenței la domeniul privat al municipiului a trenului situat în municipiul Satu Mare, str. Kogălniceanu nr.5”

În susținerea căruia formulez prezentul

 **REFERAT DE APROBARE**

Potrivit prevederilor art. 354-355 din OUG nr.57/2019 privind Codul Administrativ cu modificările și completările ulterioare, domeniul privat al unităților administrativ teritoriale este alcătuit din bunurile aflate în proprietatea lor și care nu fac parte din domeniul public.

Pe terenul situat în municipiul Satu Mare, str. Kogălniceanu nr. 5, identificat prin CF nr. 152946 Satu Mare (CF vechi 7007 N satu Mare, nr. cadastral vechi 11121), nr. cadastral 152946 în suprafață de 1.689 mp prin HCL nr. 145/27.08.2020 s-a aprobat documentația PUZ -Parcare etajată S+P+2 având în vedere necesitatea dezvoltării urbanistice a municipiului, însă în prezent terenul în cartea funciară apare ca fiind în proprietatea Statului Român, fapt pentru care este necesară atestarea acestuia la domeniul privat al muncipiului, pentru finalizarea obiectivului propus.

Atestarea terenului la domeniul privat al municipiului se realizează potrivit prevederilor art.36 alin.(1) din Legea nr.18/1991, coroborate cu prevederile art. 41 alin. 5^2 din Legea nr. 7/1996 a cadastrului și publicității imobiliare, republicată cu modificările și completările ulterioare.

Date fiind considerentele ce preced, pentru a respecta prevederile legale în vigoare propun spre analiză şi aprobare Consiliului local al municipiului Satu Mare prezentul proiect de hotărâre.

 **INIŢIATOR PROIECT**

PRIMAR

 Kereskényi Gábor